Merkezê Îrtîbat û Çapemenîye Meclîsê Leşkerî yê Mibicî derheqê hêrişê droneyê çekdarî yê dewleta tirke de eşkerayîye daye û nê vatî:
“Hêzê Meclîsê Leşkerî yê Mibicî yê ke şîyî hetkarîya di domanan ê ke bombardumanê dewa Dendeniyê de birîndar bîyî, raştê hêrişê droneyê çekdarî ameyî, çar şervanî şehîd bîyî di şervanî birîndar bîyî.
Dewleta tirke ya îşxalkere saetanê serê sibayî ra bi çekanê giranan hêrişê dewa Dendeniyê kena. Bombarduman de di domanî birîndar bîyî. Şervanê Meclîsê Leşkerî yê Minbicî gama ke domanê birîndarî berdêne nêweşxane raştê bombardumanê droneyê çekdarî ameyî. Netîceya hêrişî de çar şervanî şehîd bîyî û di şervanî birîndar bîyî. Hetê bînî ra dewa Ereb Hesenî de keyeyêk bi hedefe droneyê çekdarî, hemwelatîyêk şehîd bi.”
